Hankoniemi
<s>Hankoniemi (švedski: Hangö udd) je poluotok na krajnjem jugu Finske u Baltičkom moru.</s>

<s>Geografija 
Hankoniemi je dug nekih 30 km a maksimalno širok nekih 10 km, udaljen nekih 100 km jugozapadno od glavnog grada države Helsinkija.</s><s>Geološki on je krajnji zapadni dio morenskog grebena Salpausselkä.</s><s>Na njegovom krajnjem jugu leži grad Hanko.</s>

<s>Historija 
Historija tog poluotoka usko je isprepletena s historijom pomorstva pa se Hankoniemi prvi put spominje krajem 13. vijeka.</s><s>Zna se da je tokom 15. vijeka uski tjesnac Hauensuoli (između dva otoka) korišten kao luka, o čemu svjedoče rezbarije na stijenama koje su uklesali onovremeni mornari, čekajući povoljne vjetrove.</s>

<s>Kako Hankoniemi ima veliku stratešku važnost, tokom historije bio je poprište brojnih bitaka.</s><s>Još od početka 17. vijeka na rtu se prikupljala carina, pa je podignuta i mala vojna utvrda.</s><s>Šveđani su počeli graditi prave utvrde krajem 18. vijeku, na tri otoka pored Hanka.</s><s>Početkom 20. vijeka Rusi su značajno dogradili utvrde kao dio sistema fortifikacija za odbranu Sankt Peterburga kojeg je počeo graditi još Petar Veliki.</s>

<s>Nakon Zimskog rata (1939–1940) Finska je morala predati Hankoniemi Sovjetskom Savezu da ga koristi kao vojnu bazu.</s><s>Nakon Operacije Barbarossa Finci su napali bazu, pa se na otocima oko rta odvilo dosta krvavih bitaka.</s><s>Finci su zauzeli Hanko početkom decembra 1941. pa su se evakuirani stanovnici mogli vratiti u grad Hanko.</s>

<s>Izvori</s>

<s>Poluotoci u Finskoj
Poluotoci Baltičkog mora</s>

